kykNET - Leandie du Randt bied Slank aan vanaf Oktober
Leandie du Randt bied Slank aan vanaf Oktober
Die Binnelanders-aktrise Leandie du Randt is vanaf Oktober te sien as aanbieder van die nuwe gewigsverliesprogram Slank op kykNET.
Leandie is bekend vir haar rol as die vurige Ivanka Gouws in Binnelanders, maar het ook 'n rits flieks en 'n gewilde boek, Gemaklik in jou eie vel, op haar kerfstok.
"Ek is só opgewonde oor Slank," sê sy. "Daar is geen program soos dit op die oomblik nie!"
Slank bied 'n revolusionêre benadering tot gewigsverlies en leefstyl-verandering. Dit kyk na 13 alledaagse mense van verskillende ouderdomme, agtergronde en uiteenlopende loopbane wat een ding in gemeen het.
Volgens Leandie is dit bemagtigend om deel van dié nuwe reeks te wees. "Dis 'n groot voorreg om al die deelnemers se journeys met hulle te deel!" sê sy. "Ek geniet die program, proses en span saam met wie ek dit skiet verskriklik baie."
Kyk hier na 'n paar agter-die-skerms-foto's:
Elke episode volg een kandidaat oor 'n tydperk van 3 tot 5 maande. Leandie bied ondersteuning, en klop ook aan by dokters en die deelnemers se familie en kollegas.
Dis 'n warrelwind-reis tot by die eindbestemming, en kykers kan die hoogte- én laagtepunte saam met die deelnemers ervaar.